Narodna knjižnica i čitaonica Gunja

Vladimira Nazora 113

32260 Gunja

OIB: 07902344651

Tel.: 032/534-912

Web: [www.knjiznice.nsk.hr/gunja](http://www.knjiznice.nsk.hr/gunja)

e-mail: [narodnaknjiznica.gunja@gmail.com](mailto:narodnaknjiznica.gunja@gmail.com)

KLASA:400-06/25-01/1

URBROJ: 2196-14-04-1-1

U Gunji, 24. listopada 2025. godine

OPĆINA GUNJA

Predmet: Prijedlog Godišnjeg plana rada i razvitka Narodne knjižnice i čitaonice

Gunja za 2026. godinu

Poštovana,

Sukladno članku 29. Statuta Javne ustanove Narodne knjižnice i čitaonice Gunja („Službeni vjesnik“ Općine Gunja br. 08/25.), dostavljam Vam Godišnji plan rada i razvitka Narodne knjižnice i čitaonice Gunja za 2026. godinu, na razmatranje i usvajanje.

S poštovanjem!

v.d.ravnateljica

Žana Kužet, mag.cult.i dipl.knjižničarka

**Prijedlog Godišnjeg plana rada i razvitka**

**Narodne knjižnice i čitaonice Gunja za 2026. godinu**

Narodna knjižnica i čitaonica Gunja predlaže osnivaču, Općini Gunja, Plan rada i razvitka s financijskim planom Narodne knjižnice i čitaonice Gunja za 2026. godinu, utemeljen na *Zakonu o knjižnicama i knjižničnoj djelatnosti* . Navedenim Zakonom uređuje se osnivanje i prestanak rada knjižnice, ustrojstvo i upravljanje knjižnicama, knjižnična djelatnost koji su od interesa za Republiku Hrvatsku i uživaju njezinu zaštitu.

Narodna knjižnica i čitaonica Gunja (u daljnjem tekstu: Knjižnica) jest po ustrojstvu narodna knjižnica koja obavlja knjižničnu djelatnost kao javnu službu, a njezin je osnivač Općina Gunja. Temeljem Odluke o osnivanju Javne ustanove „Narodna knjižnica i čitaonica Gunja“ (KLASA: 612-04/18-01/981, URBROJ: 2212/07-18-1) knjižnica je osnovana 29. svibnja 2018. godine, te ima svojstvo pravne osobe te je upisana u registar Trgovačkog suda u Osijeku 04. ožujka 2019. godine. Nakon pripremnih radnji osnivanja ustanove, knjižnica je otvorena za korisnike 15.svibnja 2019.godine te je smještena u sklopu kompleksa *Društveni dom i knjižnica* u Gunji na adresi Vladimira Nazora 113. Knjižnica kao javna ustanova ima jednu zaposlenu osobu na puno radno vrijeme koja vrši dužnost ravnatelja knjižnice. Programi potrebni za rad knjižnice financiraju se iz proračuna Općine Gunja, Vukovarsko-srijemske županije, Ministarstva kulture i medija Republike Hrvatske te iz sredstava knjižnice koji se odnose na prihode od članarina, zakasnina te donacija.

Radno vrijeme knjižnice za korisnike jest: ponedjeljkom i srijedom od 10:00 do 18:00 sati, te utorkom, četvrtkom i petkom od 08:00 do 16:00 sati.

**Misija i vizija knjižnice**

Dostupnost znanja i informacija lokalnoj zajednici i društvu općenito jest glavna vizija Knjižnice, odnosno poticanje na odgojno-obrazovni i kulturni rast i razvoj korisnika i posjetitelja. Svojim uslugama, programima i aktivnostima Knjižnica doprinosi razvoju kritičkog mišljenja, društvene uključenosti i međugeneracijskog povezivanja stanovnika Gunje i okolnih mjesta. U skladu s društvenim promjenama i tehnološkim napretkom, Knjižnica kontinuirano unapređuje svoje djelovanje, razvija digitalne usluge i osigurava dostupnost informacijskih izvora u svim oblicima. Posebnu pažnju posvećuje očuvanju lokalne kulturne baštine i identiteta, suradnji s odgojno-obrazovnim, kulturnim i društvenim ustanovama te promicanju kulturne raznolikosti i kreativnosti. Vizija Knjižnice u Gunji jest postati suvremena, otvorena i prepoznatljiva kulturna i informacijska ustanova koja aktivno doprinosi razvoju znanja, kulture i društvenog života lokalne zajednice. Knjižnica teži biti mjesto susreta, razmjene ideja i dijaloga, prostor u kojem se spajaju tradicija i inovacija te gdje se svaki korisnik osjeća dobrodošlo i potaknuto na istraživanje, učenje i stvaranje. U budućnosti, Knjižnica u Gunji želi biti pokretač kulturnih i obrazovnih inicijativa, primjer dobre prakse u korištenju suvremenih tehnologija i digitalnih resursa, te partner lokalnim institucijama u promicanju znanja, kreativnosti i društvene odgovornosti. Svojim razvojem i kvalitetnim radom Knjižnica želi postati nezaobilazno središte znanja i kulture u Općini Gunja te trajno doprinositi očuvanju kulturnog identiteta i poboljšanju kvalitete života svih građana.

**Redovna knjižnična djelatnost u 2026. godini**

Knjižničnu djelatnost u Knjižnici obavlja jedna osoba koja vrši dužnost ravnatelja knjižnice, čije su djelatnosti: stručna obrada građe, nabava knjižne građe, pohrana i zaštita iste, pružanje informacijskih usluga, posudba te davanje na korištenje knjižne i neknjižne građe, podučavanje i usmjeravanje ka informacijama koji korisnici zatraže, vođenje dokumentacije knjižnice ali i statističkih podataka o poslovanju.

Redovna knjižničarska djelatnost obuhvaća i organizaciju i provedbu projekata, programa i kulturnih manifestacija. Lokalnom stanovništvu potrebno je omogućiti pristup kulturnim manifestacijama na čemu će knjižnica u 2026. godini još više poraditi organizacijom i partnerskim radom s Općinom Gunja te ostalim udrugama i ustanovama Općine Gunja.

**Odjeli Knjižnice**

Narodna knjižnica i čitaonica Gunja svoju djelatnost provoditi će kroz sljedeće odjele:

1. *Posudbeni odjel za odrasle* kojemu je u cilju omogućiti najnovije naslove beletristike i publicistike svih žanrova ali i nabavljati naslove prema potrebama korisnika
2. *Odjel čitaonice* je prostor namijenjen svim posjetiteljima Knjižnice, a dostupne su i dnevne novine.
3. *Dječji odjel* je prostor namijenjen najmlađim korisnicima knjižnicete kao takav ispunjava provedbu raznih radionica poučavanja, a u cilju je ujedno i povećati nabavu dječjih igračaka i literature koji potičumotorički razvoj kod djece.
4. *Odjel za mlade* nabavlja i prikuplja naslove namijenjen mladima i to sve u skladu s trendovima u svijetu knjiga za mlade.
5. *Studijski odjel* sadrži raznoliku stručnu građu iz svih područja ljudskoga znanja i djelovanja.

Odjel posebnih zbirki:

1. *Zavičajna zbirka* jest zbirka koja sadrži građu i dokumentacija, sitni tisak koji je vezan za Gunju i gunjance koji pišu romane i znanstveno-stručnu literaturu, te je u cilju urediti prostor za potrebe istraživača i učenja kao i nabava polica za knjige
2. *Zbirka stare građe* : Knjižnica je također osnovala Zbirku raritetne građe koja je ostala očuvana ili je darovana Knjižnici, a razdoblje koje građa obuhvaća jest tiskana građa do 1945. godine.
3. *Zbirka poštanskih markica* u procesu je osnivanja u sklopu posebne zbirke.
4. *Zbirka Župe sv. Jakova i pokojne č.s. Patricije* sadrži literaturu vjerske tematike i svake godine se proširuje njezin fond.
5. *Privatna knjižnica Josipa Krunića* koju smo zaprimili je jako vrijedna zbirka koja nam daje uvid u djelovanje i poučavanje profesora koji je osnovao gunjanski SkiG, te koji je dobio mnogobrojne nagrade u književnosti, filmskoj industriji i školstvu.
6. *Spomen soba Stjepana Bogutovca*: godine 2025. došli smo u posjed darovane knjižne, arhivske, fotografske i ostale vrste građe poznatog novinara, književnika, knjižničara Stjepana Bogutovca. Građa se planira pohraniti u spomen sobu koja će biti dostupna na korištenje i proučavanje u prostorima knjižnice.

**Knjižnični fond i nabava**

Fond Knjižnice do sada broji 9003 jedinica knjižne i neknjižne građe koja je obrađena, dok je preostali dio (skoro u istome broju) smješten u Spremištu. Sve informacije o knjižničnoj građi dostupne su korisnicima putem web kataloga Knjižnice (<http://library.foi.hr/lib/index.php?B=1588> ) koji je dostupan putem službene web stranice Knjižnice (<http://knjiznice.nsk.hr/gunja>), ili na društvenoj mreži (<https://www.facebook.com/narodnaknjiznicagunja>) gdje korisnici najviše dobivaju uvid u pristigle novitete. U planu je i dalje nastaviti komunikaciju s korisnicima putem online usluga, ali i proširiti se na druge mreže radi pojačane vidljivosti i marketinškog razvoja knjižnice.

Nabava knjižnične građe temeljna je zadaća svake knjižnice, a njezina kvaliteta proizlazi iz zadovoljstva korisnika posuđenom i pročitanom građom, a prilikom nabave glavno mjerilo su potrebe samih korisnika, koji najviše usmenim putem, odnosno posjetom Knjižnici izražavaju vlastite želje. Također, Knjižnica posjeduje i dio građe na stranim jezicima (engleski i njemački), te je istu u cilju proširiti najviše zbog zahtjeva korisnika.

Nabavljanje fonda vrši se tijekom cijele godine, a u daljnjem razdoblju u planu je i nabava didaktičkih i metodičkih društvenih igara za potrebe radionica Knjižnica redovito provodi. Načini nabave i izgradnja fonda vrši se putem darivanja, kupnje i otkupa Ministarstva kulture i medija RH dok Općina Gunja financira nabavu knjižničnu građu tijekom cijele godine. Osim toga Knjižnica redovito prijavljuje programe koji su vezani uz knjižničnu djelatnost, odnosno prijavitelj je programa *Nabava knjižne i neknjižne građe* pri Ministarstvu kulture i medija RH koji se prijavljuje u 2025. godini za 2026. godinu. U narednom razdoblju Knjižnica je prijavila program nabave, koje je i u 2025. godini financirala Vukovarsko-srijemska županija. Otkupom Ministarstva kulture i medija RH, Knjižnici pristižu vrijedna monografska izdanja, što je znatno doprinijelo kvantiteti ali i kvaliteti samoga fonda. U cilju je u idućoj godini osigurati mnogobrojna najnovija izdanja, povećavajući i obogaćujući fond.

**Korisnici i društvene mreže**

Svaki korisnik knjižnice ima mogućnost posuđivanja knjiga i korištenje iste te koristiti se knjižničnim uslugama na razdoblje od godinu dana od dana učlanjenja. Članarina se naplaćuje svima osim u slučaju besplatnog upisa prvašića u knjižnicu za vrijeme Mjeseca hrvatske knjige na određeni datum. Svaki korisnik ima pravo posuditi tri jedinice građe na razdoblje od 14 dana, s mogućnosti produžetka, u suprotnome se naplaćuje zakasnina jedne knjige po danu u iznosu od 0,06 eura. Komunikacija s korisnicima najčešće se odvija telefonskim putem, ali i putem e-mail adrese i društvene mreže.

**Kućice za knjige**

Od 2020. godine Općina Gunja omogućila je izgradnju pet kućica za knjige, koje su postavljene na različitim lokacijama u Gunji. Tijekom godine knjige se redovito izmjenjuju mještani ponekad i ostavljaju vlastite knjige na čitanje. U narednom razdoblju biti će potrebno voditi brigu o obnovi kućica, budući da su izrađene od drveta, stoga će biti potrebno ulaganje u njihovo održavanje, ali i proširivanje na još više kućica diljem cijele Gunje.

**Kulturna i javna djelatnost**

Knjižnica pored osnovne knjižnične djelatnosti provodi i kulturnu i javnu djelatnost, a odnosi se na održavanje igraonica, radionica, kulturnih manifestacija i programa kojima je u cilju potaknuti mještane na čitanje , razvijanje kreativnih vještina, mogućnost cjeloživotnog učenja, kao i sudjelovanja u društveno-kulturnom razvoju zajednice. Suradnja s lokalnom Osnovno školom omogućiti će provedbu raznih aktivnosti za djecu tijekom cijele godine. Potrebno je omogućiti djeci od najranije dobi prostor i vrijeme za igru i druženje ali i poučavanjem kroz iste. Financijska sredstva ovih programa ovisiti će o prihvatljivosti programa na natječajima na koje se Knjižnica prijavi u idućem razdoblju.

Programi:

1. *Mjesec hrvatske knjige* 2026. godine : Kao svake godine, obilježavali bismo mjesec knjige kroz razna predavanja, radionice, predstavljanja knjiga, izložbe ali i drugim kulturnim događanjima na temu Mjeseca hrvatske knjige (15.10. – 15.11.)
2. *Ljeto u knjižnici –* U cilju ovoga programa jest omogućiti djeci osnovnoškolske dobi kreativne programe tijekom ljetnih praznika. Koristiti će se razne metode poučavanja, stvaranja, recikliranja, izrade – sve što njeguje kreativnost i dječju maštu.

3*.Advent u knjižnici -*Tijekom Adventa i pripreme za Božić planiramo razne aktivnosti za velike i male – kreativne radionice, čitateljske kutke, kino za djecu i slično. Kvalitetno ispunjeno vrijeme za hladne dane i boravak u knjižnici na toplome sve više privlači djecu, koja ovdje stvaraju nova prijateljstva i kvalitetno provode vrijeme.

4. *Održavanje mentalnog zdravlja žena u malim sredinama II* jest projekt koji se provodio u 2025. godini financiran od strane Vukovarsko-srijemske županije, koji je jako dobro medijski popraćen. U 2026. godini očekujemo provođenje istoga, te smo ga u 2025. godini prijavili preko Javnog poziva Vukovarsko-srijemske županije.

**Financiranje**

Narodna knjižnica i čitaonica Gunja proračunski je korisnik Općine Gunja, a financiranje Knjižnice temeljiti će se na Financijskome planu koji se dostavlja osnivaču na prethodnu suglasnost u sklopu ovoga plana rada. Rashodi za nabavu nefinancijske imovine financiraju se i od strane Ministarstva kulture i medija te Vukovarsko-srijemske županije, kao i drugih izvora na čije se Javne pozive knjižnica prijavi.

**Zaključno**

U narednom razdoblju Narodna knjižnica i čitaonica Gunja obavljati će knjižničnu djelatnost na način pružanja svim korisnicima i onim potencijalnim što kvalitetnije usluge – pomoć pri istraživanju, izboru literature, pružanju informacija i znanja općenito. Omogućiti će svima raznolike sadržaje u vidu radionica i igraonica, seminara, kazališnih predstava, izložbi, filmskih večeri – svih nastalih prema željama korisnika i lokalne zajednice. Komunikacija s korisnicima je poboljšana putem korištenja društvenih mreža jer je u planu i dalje se razvijati u tom području kako bi korisnici na što lakši način dobili uvid u književne novitete i aktivnosti koje knjižnica provodi. Svi programi koje planiramo provoditi, provoditi će se u skladu s financijskim i prostornim mogućnostima Knjižnice.

Narodna knjižnica i čitaonica Gunja

v.d.ravnateljica

Žana Kužet, mag.cult.i dipl.knjižničarka